24.1.2007 Jurnalul Oficial al Uniunii Europene L 17/13 (Acte adoptate în temeiul Tratatelor CE/Euratom a căror publicare nu este obligatorie) DECIZII DECIZIA CONSILIULUI din 22 ianuarie 2007 privind încheierea unui protocol la Acordul de parteneriat și cooperare dintre Comunitățile Europene şi statele membre, pe de o parte, și Republica Azerbaidjan, pe de altă parte, privind extinderea dispozițiilor Acordului de parteneriat și cooperare la comerțul bilateral cu textile, având în vedere expirarea acordului bilateral cu privire la produsele textile (2007|35/CE) CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, coroborat cu articolul 300 alineatul (2) primul paragraf prima teză, având în vedere propunerea Comisiei, întrucât: (1) La 13 martie 2006, Consiliul a autorizat Comisia să înceapă negocierile cu Republica Azerbaidjan în vederea modificării Acordului de parteneriat și cooperare dintre Comunitățile Europene şi statele membre, pe de o parte, şi Republica Azerbaidjan, pe de altă parte (denumit în continuare „APC”), pentru a se asigura că principiile apli- cabile comerţului cu alte mărfuri sunt extinse oficial și la comerțul cu produse textile. Aceste negocieri s-au finalizat cu succes. ( Comunitatea Europeană ar trebui să încheie protocolul de modificare a APC, DECIDE: Articolul 1 Protocolul de modificare la Acordul de parteneriat şi cooperare dintre Comunitățile Europene și statele membre, pe de o parte, şi Republica Azerbaidjan, pe de altă parte, privind extinderea dispozițiilor Acordului de parteneriat și cooperare la comerţul bilateral cu textile, având în vedere expirarea acordului bilateral cu privire la produsele textile (denumit în continuare „protocolul”) se aprobă prin prezenta decizie în numele Comu- nității. Textul protocolului se ataşează la prezenta decizie. Articolul 2 Preşedintele Consiliului este autorizat prin prezenta decizie să numească persoana (persoanele) împuternicită (împuternicite) să semneze protocolul, pentru asumarea de către Comunitate a obligațiilor care decurg din acesta. Adoptată la Bruxelles, 22 ianuarie 2007. Pentru Consiliu Președintele F.-W. STEINMEIER